Návrh rozhodnutie spoločného Výboru EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie - /* SEK/2007/0357 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.3.2007 SEK(2007) 357 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie - (predložený Komisiou) ODÔVODNENIE 1. Protokol 31 k Dohode o EHP obsahuje osobitné ustanovenia o spolupráci Spoločenstva so štátmi EZVO, ktoré sú členmi EHP, v oblasti mimo štyroch slobôd. 2. Cieľom pripojeného návrhu rozhodnutia Spoločného výboru EHP je upraviť protokol 31 s cieľom rozšíriť spoluprácu v oblasti sociálnej politiky. Ustanovuje rámec spolupráce a stanovuje podmienky plnej účasti štátov EZVO, ktoré sú členmi EHP, v programoch a na činnostiach Spoločenstva v tejto oblasti s účinnosťou od 1. januára 2007, začlenením: - 32006 D 1672 Rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress. 3. V článku 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP sa predpokladá, že Rada na základe návrhu Komisie pripraví stanovisko Spoločenstva k takýmto rozhodnutiam. 4. Návrh rozhodnutia Spoločného výboru EHP sa predkladá na schválenie Rade. Komisia verí, že bude môcť v Spoločnom výbore EHP predložiť stanovisko Spoločenstva pri najbližšej možnej príležitosti. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98, keďže: 1. Protokol 31 k dohode bol zmenený a doplnený rozhodnutím Spoločného výboru EHP č. …/... z ....[1] . 2. Je vhodné rozšíriť spoluprácu zmluvných strán dohody s cieľom zakomponovať rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress[2]. 3. Protokol 31 k dohode by preto mal byť zmenený a doplnený s cieľom umožniť túto rozšírenú spoluprácu s účinnosťou od 1. januára 2007, ROZHODOL TAKTO: Článok 1 Článok 5 protokolu 31 k dohode sa mení a dopĺňa takto: 1. Odsek 5 sa nahrádza takto: „5. Štáty EZVO sa zúčastňujú na programoch a činnostiach Spoločenstva uvedených v prvých dvoch zarážkach odseku 8 od 1. januára 1996, na programe uvedenom v tretej zarážke od 1. januára 2000, na programe uvedenom v štvrtej zarážke od 1. januára 2001, na programoch uvedených v piatej a šiestej zarážke od 1. januára 2002, na programoch uvedených v siedmej a ôsmej zarážke od 1. januára 2004 a na programoch uvedených v deviatej a desiatej zarážke od 1. januára 2007.“ 2. Do odseku 8 sa dopĺňa táto zarážka: „- 32006 D 1672 : Rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress (Ú. v. EÚ L 315, 15. 11. 2006, s. 1).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2007. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […]. Za Spoločný výbor EHP predseda Tajomníci Spoločného výboru EHP [1] Ú. v. EÚ L ... [2] Ú. v. EÚ L 315, 15.11.2006, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]